mk en mk en en hbs_cyr mk en en es es tr en en en hbs_cyr mk mk mk mk mk mk mk mk en en es es tr en en en hbs_cyr mk mk mk mk mk mk mk hbs_cyr mk en en es es tr en en en hbs_cyr mk mk mk mk en en es es tr en en en uk mk mk mk en en es es tr en en en mk mk mk mk mk mk mk hbs_cyr mk en en es es tr en en en mk mk mk mk mk mk mk mk mk mk mk en en es es tr en en en uk mk mk mk mk mk ru mk en en es es tr en en en mk mk mk mk mk mk mk en en es es tr en en en mk mk mk mk mk mk mk en en es es tr en en en ru mk mk mk hbs_cyr en en en en en en en en mk mk mk mk hbs_cyr en en en en en en en en en en en en en en en en en en en en en en en en en en en en en en en en en en en en en en fr fr fr en fr en en en en en en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr en en zh en en cs en en nl tr it en de en de en en fr en en it zh en es en en en en en en en en fr en en en en en
аутизам – Блог на Македонското научно здружение за аутизам
Предавањата на вон. проф. д-р Јоана Косевска
Лични ресурси во справување со аутизмот
Доколку ги користите, не заборавајте да ги цитирате, инаку ќе се смета за плагијаторство.
аутизам, вон. проф. д-р Јоана Косевска, МНЗА, Полска, предавања, ФЗФ
Нова серија вебинари со светските експерти за аутизмот
Со задоволство сакаме да ве поканиме на новата серија вебинари на МНЗА и Autism Research Institute (ARI) од Сан Диего, САД. ARI е еден од најпрестижните светски центри за аутизам кој се занимава со оваа проблематика околу 60 години. Затоа ни претставува голема чест што ќе имаме можност да бидеме домаќини на врвни експерти од областа на аутизмот. Како што знаете, ние веќе 1,5 година организираме серија на вебинари наречени „Светските експерти на аутизмот гости на МНЗА“. Сега само го продолжуваме континуитетот.
Па така на 10 октомври со почеток во 19:00 часот по македонско време ќе го реализираме 14-от вебинар по ред со проф. д-р Роберт Хендрен, психијатар од Сан Франциско.
Д-р Роберт Л. Хендрен, е професор по психијатрија и бихевиорална наука; Оддел за детска и адолесцентна психијатрија; Ко-директор на Центарот за дислексија при Универзитетот на Калифорнија во Сан Франциско (UCSF); и директор на Програмата за истражување на невроразвојни и применливи резултати (PRONTO). Д-р Хендрен е поранешен претседател на Американската академија за детска и адолесцентна психијатрија (2007-2009). Има објавено повеќе од 150 научни труда и 5 книги. Неговото име секоја година е дел од списокот „Најдобри доктори во Америка“, од објавувањето на овој список во 1996 година.
Д-р Хендрен ја завршил својата резиденција по општа психијатрија на Медицинската постдипломска школа во Мајо, а специјализацијара по детска и адолесцентна психијатрија ја завршил во Центарот за проучување на деца на Јеил. Тој е сертифициран член на одборот за општа, како и за детска и адолесцентна психијатрија. Бил вработен на Медицинската школа при Универзитетот Џорџ Вашингтон, на Медицинската школа при Универзитетот на во Ново Мексико и на Универзитетот за медицина и стоматологија во Њу Џерси (денес Универзитет Рутгерс) – Медицинските школи Роберт Вуд Џонсон и Њу Џерси. Од 2001 до 2009 година, тој бил професор по психијатрија, извршен директор и Цакопулос-Висмара претседател на Универзитетот во Калифорнија, Дејвис, Институт M.I.N.D. (Медицинско истражување на невроразвојни нарушувања).
Сегашните области на истражување и интерес за публикување на Д-р Хендрен се применливи интервентни резултати, вклучувајќи клиничка фармакологија, нутрацевтски и нутриционистички испитувања со употреба на биомаркери (метаболомика, мерки за воспаление, оксидативен стрес, имунолошка функција, фармакогеномика и невровизуелизација) за подобрување на отпорноста при невроразвојни нарушувања. Денес применува пристап за истражување со таргетирани резултати на проекти во соработка со Школата Оук Хил за млади со тежок аутизам и невроразвоен спектар, Школата Чарлс Армстронг, Академијата Атена и Школата Чартвел за млади со дислексија.
Предност за присуство на овој вебинар и за следните два до Нова Година ќе имаат доктори по медицина, затоа што темите се строго медицински и секако членовите на МНЗА. Бројот на учесници е строго ограничен и за да добиете линк на платформата ЗУМ задолжително треба да се пријавите на следниот ФОРМУЛАР и да оставите точна е-пошта. Пријавувањето ќе се одвива најдоцна до 05.10.2022 година, по што формуларот ќе биде затворен. Ви благодариме што се пријавувате на нашите вебинари.
14 вебинар, ARI, аутизам, МНЗА, пријава, проф. д-р Роберт Хендрен, психијатар, САД, светски експерти, формулар
„Светските експерти за аутизмот гости на МНЗА“
trajkovski / September 9, 2022September 9, 2022 / Conferences
Почитувани колешки и колеги,
Со особено задоволство сакаме да ве поканиме на серијата предавања што ќе ги одржи вонреден проф. д-р Јоана Косевска од Педагошкиот универзитет во Краков, Полска. Таа инаку е моја познаничка и соработник во последните 15 години во кои реализиравме одлична соработка. Овие предавања се инаку во серијата „Светските експерти на аутизмот гости на МНЗА“ што ги реализираме во последната 1,5 година, но овој пат со физичко присуство во живо на Филозофскиот факултет. Досега имаме пријавено 72 заинтересирани лица, но свесни сме дека многу од нив нема да дојдат. Затоа можеме да си дозволиме да се пријават уште 30-тина лица, за да во живо бидат 50-тина гости. Регистрацијата ќе се одвива најдоцна до 14 септември на следниот Гугл формулар. Инаку, предавањата ќе се одржат на 19 и 20 септември во големиот амфитеатар на ФЗФ со почеток во 13:00 часот. Пријавувањето е задолжително, превод и сертификати не се обезбедени, што значи во аудиториумот ќе имаме студенти и колеги кои ги интересира „чиста наука“. Во прилог се илустрациите за предавањата.
аутизам, вонр. проф. д-р Јоана Косевска, Краков, Македонија, МНЗА, Полска, светски експерти, Скопје, Филозофски факултет
ИНФОРМАЦИЈА ДО МЕДИУМИТЕ ЗА ПРОЕКТОТ ISEC-ADE
trajkovski / June 15, 2022 / Projects
Пристапно дигитално образование за ученици со аутизам и интелектуална попреченост: Иновативни решенија и подобрување на компетенциите на едукаторите. Проектот ISEC-ADE (Пристапно дигитално образование за ученици со аутизам и интелектуална попреченост: иновативни решенија и подобрување на компетенциите на едукаторите), беше започнат во 2022 година од меѓународен конзорциум партнери со поддршка од Еразмус плус програмата на Европската унија, како одговор на проширувањето на образовниот јаз и влошување на нееднаквостите на учениците со состојби на аутистичниот спектар (САС) и интелектуална попреченост (ИП) низ Европа, каде што пристапот до можностите за учење што ги нуди дигиталната технологија за ученици со САС и ИП е многу ограничен. Образовниот систем се повеќе е дел од дигиталната трансформација и може да ги искористи нејзините придобивки и можности. Сепак, исто така, треба ефикасно да управува со ризиците од дигиталната трансформација, вклучувајќи го и ризикот од дигитален јаз каде што одредени луѓе можат да имаат повеќе корист од другите. Според ЕАСПД (2020) искуството среде пандемијата на коронавирус, покажа континуирана сегрегација на лицата со попреченост во образовните услови. Оваа сегрегација особено ја доживуваат учениците со „невидливи попречености“ како што се состојбите на аутистичниот спектар (САС) и интелектуалната попреченост (ИП). ISEC-ADE вклучува 6 партнери од академската заедница, експерти за аутизам, професионалци за образование и семејства и тоа од: Македонија се: Македонското научно здружение за аутизам и Аутизам институтот, од Бугарија е: Центар за специјална образовна поддршка „Д-р Петер Берон“, од Кипар е Шипкон, од Грција се: Циклизис и ДАДАА. За ISEC ADE конзорциумот, императив се образовните потреби на учениците со САС и ИП да бидат соодветно адресирани за време на дигиталната трансформација во образованието, без оглед на нивниот тип на школување, имплементирање на правата на лицата со попреченост на инклузивно, достапно и висококвалитетно образование на сите нивоа (UNCRPD). Затоа, главната цел на проектот е да се намали дигиталниот јаз во образованието за ученици со аутизам преку обезбедување инфраструктура за дигитално учење со отворен пристап (веб-апликација) достапна за учениците со аутизам и платформа за споделување на отворени образовни ресурси. Ова ќе одговори на главните предизвици со кои се соочуваат училишните системи поради недостатокот на дигитални алатки и образовни содржини за учениците со САС и ИП. Сепак, на едукаторите им треба збир на дигитални компетенции специфични за нивната професија за да можат да го искористат потенцијалот на дигиталните технологии за подобрување и иновирање на образованието, како и наставни компетенции специфични за САС и ИП. Во однос на оваа потреба, ќе се обезбеди натамошна поддршка на образовната заедница со методолошки насоки за имплементација на дигиталната алатка за достапни и квалитетни можности за учење, како и можности за професионален развој на воспитувачите, бидејќи тие работат на обезбедување на правично образовно искуство за ученици со аутизам и интелектуална попреченост.
ISEC-ADE, аутизам, дигитално образование, Еразмус плус, интелектуална попреченост, проект, учење
Вебинари: Искуства на нашите професионалци во странство
trajkovski / April 10, 2022April 11, 2022 / News
Почитувани посетители на блогот на МНЗА,
Ве известуваме дека од четврток 14.04. 2022 година, во 18:00 часот започнуваме со нова серија на вебинари наречена: „Искуства на нашите професионалци од странство“. Целта ни е од „прва рака“ да дознаеме што се случува со лицата со аутизам и останати видови на попреченост во високо развиените земји. Втора цел ни е да направиме промоција на младите кадри кои заминале од Македонија и успешно се снаоѓаат во нашата дејност.
Како прва гостинка ја најавуваме колешката Флорина Магденовска од Канада која ќе говори на тема: „Поддршка на канадското општество за лицата со попреченост“.
Потоа, втора гостинка на 05.05.2022 година ќе ни биде м-р Марија Максимовска Атанасовска од Нов Зеланд која ќе говори на тема: „Аутизмот и можностите на лицата со аутизам во Нов Зеланд“.
Ви благодариме за тоа што редовно ги следите нашите вебинари. За сите новини поврзани околу вебинарите, следете ги нашите социјални медиуми каде што ги објавуваме линковите за пријавување, линковите за следење и други интересни работи поврзани со истите. Ги повикуваме сите наши млади кадри од странство, кои имаат да споделат некакво искуство да ни пишат на е-поштата president@mssa.org.mk. Доколку процениме дека е вредно да ги вклучиме во програмата, истото ќе го сториме во скор временски период.
аутизам, вебинари, Канада, МНЗА, нашите професиналци, Нов Зеланд, странство
Информација до медиумите по повод Светскиот ден на аутизмот
trajkovski / March 31, 2022March 31, 2022 / News
Оваа година повторно се вклучивме и во онлајн кампања на Аутизам Европа која се спроведува ширум Европа, а е наречена: „Среќно патување низ животот“ за да се нагласи дека е потребен холистички пристап во текот на целиот животен век и за да се осигуриме дека лицата со аутизам можат да ги уживаат своите права и да живеат среќни и исполнети животи. Се проценува дека 7 милиони луѓе се во спектарот на аутизам во Европската унија. Повеќето од нив доживуваат дискриминација во многу области од животот. Кампањата „Среќно патување низ животот“ има за цел да ги истакне грижите и желбите на лицата со аутизам и нивните семејства во однос на различни клучни прашања како што се пристап до образование, вработување, соодветна поддршка за инклузија, самостоен живот, пристапност и политичко учество, меѓу другите.
Оваа недела на нашите социјални медиуми Фејсбук, Твитер, Линкедин, Инстаграм беа споделени многу банери и постери со интересна содржина. Луѓето што сакаат да ја подржат кампањата можат слободно да ги споделуваат овие пораки користејќи го хаштагот #AutismDay2022.
Светскиот ден на аутизмот беше прогласен од страна на Генералното собрание на Обединетите нации во 2007 година како годишен ден за да се привлече вниманието за итните потреби на лицата со аутизам ширум светот.
МНЗА е национална асоцијација (составена од професионалци) со најдолг стаж веќе 22 години во полето на аутизмологијата во Македонија. Главна цел е да ги унапреди правата на лицата со аутизам и нивните семејства и да им помогне да го подобрат квалитетот на нивниот живот. Обезбедува ефективна врска со други меѓународни организации за аутизам и меѓународни научни и образовни институции.
За повеќе информации и интервјуа, Ве молиме искористе ги контактите од меморандумот.
2 април, аутизам, информација, кампања, Кинотека, Македонија, медиуми, МНЗА, Прес, Светски ден
Пријавување за учество во фокус групи за искуство со онлајн алатки
trajkovski / March 24, 2022 / Projects
Македонското научно здружение за аутизам во рамки на проектот „Инклузија преку социјални вештини за учениците со аутистичен спектар на нарушување и интелектуална попреченост“ планира да спроведе фокус групи. Датумот и начинот на одржување на фокус групите ќе биде дополнително детерминиран и ќе ве известиме преку е-пошта.
Информациите добиени од фокус групите ќе бидат обработени и објавени во рамките на проектот, но Вашето учество е потполно анонимно и при презентирање на резултатите ќе Ви биде доделен псевдоним.
За да ги пополните потребните информации, Ве молиме прво изберете дали сте лице со состојба на аутистичен спектар или интелектуална попреченост, родител или едукатор, а потоа соодветниот одговор ќе Ве пренасочи на останатите прашања. Го очекуваме вашето вклучување во групите. Потребна е вашата брза реакција бидејќи сме лимитирани со времето.
За пополнување на Гугл Формуларот стиснете ОВДЕ.
аутизам, едукатори, Еразмус плус проект, интелектуална попреченост, МНЗА, родители, фокус групи
Заедничка кампања на Аутизам Европа и МНЗА по повод #AutismDay2022
trajkovski / March 24, 2022March 24, 2022 / News
Почитувани пријатели на МНЗА,
Оваа година повторно ќе се вклучиме во онлајн кампањата заедно со Аутизам Европа која се спроведува ширум Европа, а е наречена: „Среќно патување низ животот“ за да се нагласи дека е потребен холистички пристап во текот на целиот животен век и за да се осигуриме дека лицата со аутизам можат да ги уживаат своите права и да живеат среќни и исполнети животи.
Кампањата „Среќно патување низ животот“ има за цел да ги истакне грижите и желбите на лицата со аутизам и нивните семејства во однос на различни клучни прашања како што се пристап до образование, вработување, соодветна поддршка за инклузија, самостоен живот, пристапност и политичко учество, меѓу другите.
Следната седмица на нашите социјални медиуми Фејсбук, Твитер, Линкедин, Инстаграм ќе бидат споделени многу банери и постери со интересна содржина за лицата со аутизам, авторитетите и сите останати лица кои ги засега оваа проблематика. Луѓето што сакаат да ја подржат кампањата можат слободно да ги споделуваат овие пораки користејќи го хаштагот #AutismDay2022.
2 април, 2022, аутизам, Аутизам Европа, живот, кампања, МНЗА, патување, Светски ден, среќа
Покана за учество на настан по повод 2 април
trajkovski / March 22, 2022 / News
Почитувани младинци и лица со АСН,
Македонското научно здружение за аутизам има особена чест да ве покани да присуствувате на кинопроекцијата на филмот „Стела“ на 2 април 2022 година во Кинотека на Македонија. Во рамките на одбележување на Светскиот ден на аутизмот оваа година се одлучивме да го наречеме настанот: „Дружење, дружење и само дружење“ и ова е само логично продолжение на проектот „Пријателски места за аутизмот“ преку кој се одржуваат младински работилници секоја сабота со група на младинци со АСН во седиштето на МНЗА, поточно на Филозофскиот факулет во Скопје. Сметаме дека дружењето и социјализацијата се многу важна алка во вашиот третман.
Овде изразуваме јавна благодарност на вработените во Кинотека на Македонија за отстапениот простор, ресурси и понудата на филмот кој ќе биде бесплатен за оваа категорија на граѓани и за некој од нивните блиски роднини кои ќе бидат во придружба. Заради пандемијата со Ковид-19 местата се строго ограничени на бројот 70 и за да имаме комплетен увид во бројот на присутни гости Ве молиме да го пополните Гугл формуларот. Пред настанот ќе добиете потврдна е-пошта дека може да присустувате на проекцијата филмот. Филмот „Стела“ ќе биде прикажан на 2 април точно на пладне, а вие треба да бидете дојдени 5-10 минути пред настанот.
Со ова уште еднаш покажуваме дека социјалната инклузија на лицата со АСН е многу битен елемент во нивната рехабилитација и во прифаќањето на оваа група граѓани кои неправедно се маргинализирани од нашето општество.
2 април, 2022, аутизам, Кинотека на Македонија, младинци, МНЗА, Светски ден, Стела, филм
МНЗА продолжува со вебинарите заедно со светските експерти за аутизам
trajkovski / February 16, 2022February 16, 2022 / Webinar
Почитувани колешки и колеги, драги родители,
Како што знаете минатата година МНЗА одржа 7 вебинари со светски реномирани експерти во подрачјето на аутизмологијата. Оваа година на 10 февруари продолживме со проф. д-р Ричард Милс од Лондон, Велика Британија. Видеото од настанот може да го погледнете на следниот ЛИНК.
Следниот вебинар деветти под ред ќе се одржи на 3 март на платформата Мајкрософт Тимс. Наш гостин ќе биде проф. д-р Мајкл Фицџералд од Тринити колеџот во Даблин, мошне познат психијатар во светски рамки. За да добиете линк од вебинарот, задолжително мора да пополните Гугл формулар. Бројот на местата е ограничен и затоа ве очекуваме час поскоро. Вебинарите се бесплатни.
9 вебинар, аутизам, Мајкрософт Тимс, МНЗА, Проф. д-р Мајкл Фицџералд, светски експерти
1 2 3 4 5 6 Next
MSSA official web site
Предавањата на вон. проф. д-р Јоана Косевска
МНЗА коорганизатор на конференција во Индија
Нова серија вебинари со светските експерти за аутизмот
„Светските експерти за аутизмот гости на МНЗА“
Обука за неинтегрирани примитивни рефлекси
Users Today : 77
Users Yesterday : 161
This Month : 4001
This Year : 33326
Total Users : 114430
Views Today : 777
Total views : 477293
Who's Online : 2
Your IP Address : 3.238.90.95
Since December 23rd 2019
Weather forecast Skopje, Macedonia ▸
Follow me on Twitter
Become a Facebook fan
Leave This Blank: Leave This Blank Too: Do Not Change This:
Powered by WordPress | Theme: Aeroblog